b'\n_START_ARTICLE_\nPotjera (kviz)\n_START_SECTION_\nZavr\xc5\xa1na potjera\n_START_PARAGRAPH_\nZavr\xc5\xa1nu potjeru igraju natjecatelji koji su uspje\xc5\xa1no pro\xc5\xa1li plo\xc4\x8du potjere igraju\xc4\x87i protiv lovca. Prvu zavr\xc5\xa1nu potjeru igraju samo igra\xc4\x8di tako da odgovaraju na pitanja koja im postavlja voditelj, unutar ograni\xc4\x8denog vremena od dvije minute. Svaki to\xc4\x8dan odgovor donosi im jedan korak vi\xc5\xa1e, a ujedno svaki igra\xc4\x8d vrijedi kao jedan korak. Dakle, ako jedan igra\xc4\x8d sudjeluje u zavr\xc5\xa1noj potjeri onda ima ve\xc4\x87 jedan po\xc4\x8detni korak prednosti, a ako sva \xc4\x8detiri igra\xc4\x8da sudjeluju u zavr\xc5\xa1noj pojeri, tada imaju po\xc4\x8detna \xc4\x8detiri koraka prednosti. _NEWLINE_Nakon toga, igra se zavr\xc5\xa1na potjera protiv lovca. Lovac odgovara na pitanja koja mu postavlja voditelj tako\xc4\x91er u ograni\xc4\x8denom vremenu od dvije minute. Na svaki neto\xc4\x8dan lov\xc4\x8dev odgovor ekipa ima pravo odgovarati. Ako odgovore to\xc4\x8dno, lovcu se oduzima po jedan korak prednosti. Ako lovac ne odgovori u zadanom vremenu na broj koraka (pitanja) koji je osvojila ekipa, ekipa pobje\xc4\x91uje i novac se dijeli na jednake dijelove broja \xc4\x8dlanove ekipe u zavr\xc5\xa1noj potjeri. U slu\xc4\x8daju da lovac uspije sti\xc4\x87i do broj odgovora natjecatelja zavr\xc5\xa1ne potjere u zadanom vremenu, lovac je uhvatio ekipu te ekipa ne osvaja ni\xc5\xa1ta.\n_START_SECTION_\nGledanost\n_START_PARAGRAPH_\nPrema podacima o gledanosti s po\xc4\x8detka 2018. godine, Potjeru svakoga dana prosje\xc4\x8dno prati oko 350.000 gledatelja, dok je najgledaniji nastavak u 2018. godini imala gledanost od 10,6% op\xc4\x87e populacije (AMR), odnosno pratilo ju je 434 458 gledatelja.'